**KRETINGALĖS KULTŪROS CENTRAS**

**AIŠKINAMASIS RAŠTAS**

**PRIE 2020 METŲ BIUDŽETO VYKDYMO ATASKAITŲ RINKINIO**

 Vadovaujantis Klaipėdos rajono savivaldybės tarybos 2020-02-13 sprendimu Nr. T11-66 kultūros paveldo puoselėjimo ir kultūros paslaugų plėtros programos įgyvendinimui, iš savivaldybės biudžeto skirta 253300 eurų, iš jų: darbo užmokesčiui – 171300 eurų. Savivaldybės biudžeto lėų programos sąmatą sudarė 252900 eurų, iš jų: darbo užmokesčiui – 171300 eurų. Lėšų už paslaugas ir nuomą sąmatą sudarė – 400 eurų.

 Klaipėdos rajono savivaldybės tarybos 2020–10-29 sprendimu Nr. T11-388, padidinta lėšų už paslaugas ir nuomą sąmata 400 eurų, pagal straipsnį - kitų prekių ir paslaugų įsigijimo išlaidos. Šios lėšos panaudotos prekių – garso aparatūros įsigijimui.

 Klaipėdos rajono savivaldybės administracijos direktoriaus 2020-11-24 įsakymu Nr. AV-2728 savivaldybės biudžeto sąmatoje, tarp straipsnių buvo keičiamos sumos, padidinta: sodros įmokų išlaidos 400 eurų, kitų prekių ir paslaugų išlaidos 2200 eurų, sumažinta: ryšių įrangos ir ryšių paslaugų įsigijimo išlaidos 1000 eurų, transporto išlaikymo ir transporto paslaugų įsigijimo išlaidos 800 eurų, komandiruočių išlaidos 500 eurų, kvalifikacijos kėlimo išlaidos 300 eurų.

 Visų 2020 m. programos sąmatų asignavimų planas, įskaitant patikslinimus, buvo 253700 eurų.

 Savivaldybės biudžeto sąmatos asignavimų planas, įskaitant patikslinimą, 252900 eurų. Panaudota 195899,90 eurų, liko nepanaudota 57000,10 eurų. Dėl dalinio veiklos apribojimo pandemijos metu, nepanaudota 50207,71 euras, dėl atleisto iš darbo darbuotojo liko 6792,39 eurai nepanaudotas darbo užmokesčio fondas.

 Ryšių paslaugoms skirta 900 eurų, panaudota 824,26 eurai, liko nepanudota 75,74 eurai. Transporto išlaikymui skirta 1700 eurų, panaudota 1632,26 eurų, liko nepanaudota 67,74 eurai. Aprangos įsigijimui skirta 2700 eurų, panaudota 1615 eurų, liko nepanaudota 1085 eurai. Materialiojo ir nematerialiojo turto nuomos išlaidoms skirta 300 eurų, panaudota 290,40, liko nepanaudota 9,60 eurų. Ilgalaikio materialiojo turto einamajam remontui skirta 400 eurų, panaudota 183,33 eurai, liko nepanaudota 216,67 eurai. Kvalifikacijos kėlimui skirta 200 eurų, panaudota 170 eurų, liko nepanaudota 30 eurų. Komunalinėms paslaugoms skirta 14900 eurų panaudota 8575,53 eurų, liko nepanaudota 6324,47 eurai. Informacinių technologijų prekių ir paslaugų įsigijimo išlaidoms skirta 1000 eurų, panaudota 800,56 eurai, liko nepanaudota 199,44 eurai. Kitų prekių ir paslaugų įsigijimui skirta 36300 eurų, panaudota 14161,14 eurų, liko nepanaudota 22138,86 eurai, iš jų:

20000 eurų liko nepanaudota - Plikių skyriui nenupirkti baldai, bei kitas ūkinis inventorius,1995 eurai nepanaudotos kultūros projektams skirtos lėšos, 143,86 eurai liko kitoms prekėms įsigyti skirtos lėšos. Darbdavių socialinei paramai skirta 300 eurų, panaudota 239,81 euras, liko nepanaudota 60,19 eurų. Ilgalaikiam turtui įsigyti skirta 20000 eurų, lėšos liko nepanaudotos, dėl užsitęsusios pastato perdavimo įstaigai valdyti procedūros.

 Lėšų už paslaugas ir nuomą patikslintas planas 800 eurų, gauta pajamų 731,88 eurai, nesurinkta 68,12 eurų. Visos lėšos panaudotos, įsigyjant prekes, reikalingas įstaigos veikloje.

 2019 m. gruodžio 31 dienai mokėtinų sumų likutį sudarė 190,91 euras. 2020 m. gruodžio 31 dienai mokėtinų sumų likutį sudaro 162,69 eurai, iš jų: įsiskolinimas už ryšių paslaugas 8,08 eurai, už komunalines paslaugas 154,61 euras.

 2020 metais kultūros centro etatų patvirtintas planas 11,75 etatai. Metų pabaigai užimti 10,75 etatai. Išėjus iš darbo įstaigos direktoriui, nuo 2020 balandžio 1 dienos, direktoriaus pareigas laikinai užima kito kultūros centro direktorius.

 Materialinių vertybių inventorizacija atlikta 2020 m. lapkričio 30 d. būklei. Pertekliaus ar trūkumo nerasta.

 Per 2020 metus tikslinių lėšų gauta – 2431,06 eurų. Iš jų:

 1200 eurų savivaldybė skyrė Etninės kultūros programos „Kai tyli paukščiai, kalba istorija“ įgyvendinimui. Lėšos panaudotos priemonių, reikalingų programos įgyvendinimui, bei apmokėta už suteiktas paslaugas renginio metu.

 615 eurų iš ES finansinė parama skirta neformaliojo vaikų švietimo projekto programoms: „Mokėjo senoliai, išmoksiu ir aš“, bei „Dainuok ir svajok“. Visos lėšos panaudotos priemonių ir prekių įsigijimui, reikalingų programų įgyvendinimui.

 2020 metais iš AB Lietuvos draudimas gauta 241 euro žalos atlyginimo kompensacija už audros metu nuniokotą Kretingalės kultūros centro pastatą. Lėšos liko nepanaudotos.

 Pagal LR Paramos ir labdaros įstatymą, gautų lėšų likutis 2020 m. sausio 1 dienai sudarė 378,83 eurus. 2020 metais kultūros centras gavo375,06 eurus, 2 proc. gyventojų pajamų mokesčio. 2020 metais panaudota 238,02 eurai, už šias lėšas įsigyta prekių reprezentacijai. Liko nepanaudota 515,87 eurai.

L.e. direktorės pareigas Vaida Skuodienė

Buhalterė Violeta Markuvienė

 Violeta Markuvienė, 8 607 58574, buhalterekkc@gmail.com